**Stând pe marginea Lunii**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascultam cerul,

stând pe marginea lunii,

în serile când gândurile îmi porniseră în lume,

eram picătură de om în inimia ta,

umbra mea fulgera

cerul în amiezi de floare,

fulger cu o mie de brațe.

Primul val adună stelele în cupola naltă

a nopții ;

îL văd pe Dumnezeu stea în centrul focului

scria cu scântei, vestindu-și soarele

de sub tălpile mele.

Fără tine eram un cerc subțire de lumină,

cu tălpile însângerate trăgeam un cântec singuratic

să pornesc timpul pe cerul răsturnat;

te aud, te privesc, nu mă vezi,

îți aud vocea tremurândă umblând

într-un cuvânt subțire de lumină:

...esc...

Oh, ce iubire am visat!